《灰堆相传始皇焚书处 其一》
清代·祁寯藻

硎谷知何处，灰堆尚有灰。六经终不灭，一炬竟先灾。

惨澹阴符出，苍茫赤帝来。至今原上草，秋烧满荒台。

作者简介：（1793—1866）山西寿阳人，字叔颖，一字淳甫，号春圃，晚号观斋。嘉庆十九年进士，官至大学士衔礼部尚书。道光十九年，曾奉朝命视察福建海防及禁烟事。生平提倡朴学，延纳寒素，士林归之。诗古文词均卓然成家。卒谥文端。有《马首农言》、《勤学斋笔记》。